Pascal Simpson

Pascal «Pagge» Simpson (født 4. mai 1971 i  Lomé i Togo) er en svensk fotballtrener og tidligere spiller. Simpson spilte spiss.

Simpson slo igjennom på toppnivå i AIK i 1991. Han ble fort en viktig brikke i laget som vant Allsvenskan i 1992. På første halvdel av nittitallet dannet han en farlig angrepsduo sammen med Dick Lidman. Simpson huskes blant annet for å ha scoret i åpningsminuttet mot FC Barcelona på Camp Nou i cupvinnercupens kvartfinale i 1997.

Før 1998-sesongen gikk Simpson til Vålerenga, der han fikk kjælenavnet "Den svenske Tomas Brolin". På forhånd ble det forventet mye av VIFs angrepsduo Simpson og John Carew, men «Pagge» ble ingen suksess i Oslo og VIF skuffet i comebacket til Tippeligaen. I 2000 gikk Simpson videre til FC København, også der uten spesielt stor suksess.

Etter den aktive karrièren har Simpson vært trener i IFK Eskilstuna.

Simpson fikk to landskamper for Sverige.

Referanser

Eksterne lenker 
 
 Svenska Fotbollförbundet
 AIK

Svenske fotballspillere
Svenske landslagsspillere i fotball
Svenske fotballtrenere
Fotballspillere under Sommer-OL 1992
Deltakere for Sverige under Sommer-OL 1992
Fotballspillere for IF Brommapojkarna
Fotballspillere for AIK
Fotballspillere for Vålerenga Fotball
Fotballspillere for FC København
Fotballspillere for Halmstads BK
Fotballtrenere for IFK Eskilstuna
Fotballtrenere for Gröndals IK
Fotballtrenere for Vasalunds IF
Utenlandske fotballspillere i Norge
Personer fra Lomé